2
ועדת החוקה חוק ומשפט		
6.9.2000		


[bookmark: _GoBack]פרוטוקולים/ועדת חוקה/1444
	ירושלים, כ"ו באלול, תש"ס
26 בספטמבר, 2000

הכנסת החמש-עשרה									נוסח לא מתוקן
מושב שני




פרוטוקול מס' 180
מישיבת ועדת החוקה חוק ומשפט
יום רביעי, ו' באלול התש"ס (6 בספטמבר 2000), שעה 12:35




נכחו:

חברי הוועדה:	ענת מאור  -  מ"מ היו"ר




מוזמנים:	ד"ר פרץ סגל	- משרד המשפטים
	אל"מ שלמה פוליטיס	- משרד הביטחון, איו"ש, יועמ"ש
	סגן אמיר בן-בסט	- משרד הביטחון, פרקליטות צבאית
	עו"ד הילה עובדיה-הדר	- הנהלת בתי המשפט, הסגנית העוזר המקצועי
		  למנהל בתי המשפט
	עו"ד לאה רקובר	- הנהלת בתי המשפט, הלשכה המשפטית
		



מנהל/ת הוועדה:	דורית ואג




קצרנית:	אסתר מימון




סדר היום:	צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000

צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000

היו"ר ענת מאור:

	שלום לכולם. אני מתכבדת לפתוח את ישיבת ועדת החוקה, חוק ומשפט בנושא צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שיוני התוספת לחוק), התש"ס-2000.

	אני מבינה שיש לפנינו פנייה של שר המשפטים. מי מציג אותה?

פרץ סגל:

	הצו הזה בא לענות על הצורך של המתיישבים ביהודה והשומרון להזדקק לבתי המשפט לענייני משפחה בישראל. משעה שחוקק חוק בית המשפט לענייני משפחה הם נשארו עם המערכת הקודמת. בתי המשפט המקומיים הם לאו דווקא מיומנים בענייני משפחה, הם עוסקים בנושא הזה, וגם לא בפרוצדורה ובדרך שנקבע בבית המשפט לענייני משפחה.

	הצו הזה בא להסמיך את בתי המשפט במדינת ישראל לדון בעניינם של המתיישבים בענייני משפחה.

היו"ר ענת מאור:

	זה נשמע מאוד הגיוני וחיובי, אבל האם יש משהו באישור הזה שיכול להעיב על שינוי הסטטוס, אם יהיה הסכם?

פרץ סגל:

	אין שום קשר.

היו"ר ענת מאור:

	 מישהו רוצה להוסיף? לא.

	מעבר לכל מחלוקות פוליטיות, השקפתי היתה תמיד שאזרחים ואזרחיות שהם תושבי השטחים צריכים לקבל כל שירות, וודאי ערך מוסף של בתי משפט לענייני משפחה, ולא להיות מחוץ לתחום בעניין הזה.

	אם אין הערות נוספות, ברוב של אחד, אין מתנגדים אין נמנעים, פה אחד, אני מאשרת את צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000. 

צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000 אושר.

היו"ר ענת מאור:

	אני מקווה שיזדקקו לבתי המשפט במינימום, כיוון שיגיעו למינימום עימותים, גירושים וכן הלאה. הישיבה ננעלה.

הישיבה ננעלה בשעה 12:45



